Ma yella deg yixef wis sin, mi nefreq asesten ef yiselmaden n ulmud alemmas n zkra n temnaḍin anda i lemden tamaziɣt, nexdem tasleḍt i tmuɣli akked tririyin n yiselmaden, nufa-d aṭas n tririyin Kif Kif-itent, iselmaden ur temgarad ara mliḥ tmuɣli-nsen ɣef usentel-agi,maca ugur ameqqran id-nufa, imi ɣas yelha ad yili usmatu n tmaziɣt, ad yili ahat d aɛewwiq, acku tamaziɣt ɣas d yiwet tebḍa d tantaliyin( taqbaylit, tacawit, tacelhit, tamzabit…) akken daɣen mfaraqent temnaḍin n timmuzɣa, yal yiwet anda id-tuzga, ɛla ḥsab n yimselɣuyen, yal tamnaḍt ad tesselmed tamaziɣt s tantala-ines, isefk ɣef tneɣleft n usedwel ad tger afus n lemɛawna, ad teldi tiwwura n yiɣerbazen i uselmed n tantalayin-agi ama deg uɣerbaz amenzu, alemmas, almi d tasennawit, mi yuwḍen ɣer tsaddawiyin ad yili usdukkel n tantaliyin-agi, ad uɣalent d yiwet n tutlayt tamirant, ma dayen yeɛnan tira -s, ma tettwaru tmaziɣt s tlatinit, ahat d tinna i isuɛden, sya ɣer sdat ad yili unadi ɣef tira tinasliyin n tmaziɣt (Tifinaɣ), tamaziɣt ad tesɛu yiwen n umawal. Ma d iselmaden d yimaswaḍen ɣas ma malen ɣer tantala-nsen, ilaq ad kemlen almad n tid nniḍen, ad nadin ef tantaliyin-agi iwakken ɣas ma cegɛen-ten ɣer tamnaḍin yemgaraden ad izmiren ad slemden akken iwata.